Shi ma dai shugaban jam’iyyar APC a karamar hukumar Tafawa Balewa wanda mataimakinsa Wakili Ahmadi ya wakilta a yayin isar da takardar koken wa uwar jam’iyya, ya yi karin haske kan makasudin zuwansu, yana mai bayanin cewar dukkanin jagororin APC su 27 a karamar hukumar ne suka yi zama domin fitar da matsayar yi wa Dogara gargadi da jan kunne; “Mun tura su Dogara amma abun takaici abun da muka turasu basu suka je suke mana ba; sun je su yi fada da wannan su yi da wancan, a lokacin da aka zo yi zaben jam’iyya sun ki shiga cikin jam’iyya a sakamakon rashin biyyarsu.
